text: Tað var ikki sørt, at tað luktaði av brendaroyki við Løkin í Runavík, tá Petur Reinert floytaði dystin av leygardagin 20. juni. Dysturin í Effo-deildini ímillum NSÍ og TB endaði málleysur, og tað sóu gestirnir av Tvøroyri út til at fegnast meira um enn okkara menn.
text: #000001
text: Dysturin byrjaði lívliga frá okkara síðu. Árni tyktist væl upplagdur í byrjanini og var ein støðug hóttan ímóti TB verjuni fyrstu løtuna. Vit komu til fleiri góðar møguleikar og serliga vóru Jónhard, Árni og Johan nær við. Vit høvdu fleiri góð álop, sum góvu okkum heilt stórar møguleikar, men onkursvegna vildi bólturin ikki inn um stinna TB málverjan.
text: #000003
text: Sum frá leið, byrjaðu TBarnir eisini at býta frá tær. Teir spældu seg til sínar møguleikar og einaferð vóru boð eftir Gango, tá ein TBari kom leysur ímóti honum. Eisini vóru TBarnir nær við, tá Rógvi Joensen úr eini 20-25 metrum við góðum skoti sendi bóltin á tvørtræið.
text: #000004
text: Seint í fyrra hálvleiki sendir Árni góðan bólt inn í brotsteigin hjá TB, har Jónhard hegnisliga sendir bóltin ímóti málinum hjá TB, men aftur hesaferð bjargar Ivan í TB málinum væl.
text: #000005
text: Alt í alt ein hendingaríkur fyrri hálvleikur, har bæði liðini høvdu sínar møguleikar, men inn vildi bólturin ikki. Støðan var 0-0, tá farið varð til hálvleiks.
text: #000006
text: Vit framdu eina útskifting í hálvleikinum, tá Jens kom inn á miðvøllin ístaðin fyri Harald, sum bara tríggjar dagar frammanundan hevði leikt ein strævnan dyst við føroyska U21 landsliðnum.
text: #000007
text: Tá seinni hálvleikur var áleið hálvrunnin, komu Jann Martin og Meinhard á vøllin ístaðin fyri Jónhard og Hákun. Hesir báðir fingu eisini hvør sín stóran møguleika, tá fyrst Meinhard varð sendur einsamallur ígjøgnum, men – hart trýstur av verjuleikarum og málmanni – sendir hann bóltin á stongina.
text: #000009
text: Nakað seinni skallar Árni góðan bólt inn um TB verjuna, har Klæmint fer í fullari ferð einsamallur ímóti TB málinum. Klæmint sendir bóltin framvið málverjanum, men tíverri fyri okkum eisini framvið málinum.
text: #000010
text: Tá 5 minuttir restaðu í, kom Jann Martin at standa einsamallur í okkara vinstru síðu, men málverjin hjá TB vardi fyri, tá miðvallarin royndi seg við skoti.
text: #000011
text: Okkara menn royndu alt teir megnaðu at fáa forloysandi málið, men inn vildi bólturin ikki. Vit vita, at í fótbólti koma dagar sum hesir, so tað er bara beinanvegin at leggja hetta afturum og savna tankarnar uppá truplu uppgávuna, sum stendur fyri framman í Klaksvík fríggjakvøldið.
text: #000012
text: Kanska hóskandi at minna okkum øll á, at nú øll liðini hava leikt 16 dystir, so liggja vit framvegis ovast á stigatalvuni, so støðan er nú ikki so galin hóast alt.
  Vit síggjast fjølment í Klaksvík fríggjakvøldið.
text: #000013
text: So var aftur dystur á skránnið. Hósdagin spælir NSÍ á útvølli ímóti AB. NSÍ hevur veruliga fingið gongd á, og hava vunnið 4 dystir á rað við málúrstøkuni 12-0. Hósdagin skal góða gongdin forseta, og er tørvur á øllum góðum kreftum uttanfyri vøllin, til at stuðla og hjálpa leikaranum. So latið okkum møta fjølment á...
text: #000015
text: Nú er tíð at "bekenna kulør!"
text: #000017
text: Í samband við stóra stevnudystin móti HB leygardagin er ætlanin at fáa viðhaldsfólkini so gul sum tilber. Hetta fyri at vísa okkara leikarum stuðul, og fyri at takka teimum fyri góðu upplivingarnar, teir hava givið okkum higartil í ár. Fyri at eggja okkum øllum at lata okkum í gult leygardagin verða tvey átøk gjørd. –200...
text: #000018
text: So upprann dagurin, har NSÌ veruliga sleppur at royna seg. Dysturin ímóti Dinamo Minsk er kl 18.30 í kvøld, og hevur NSÌ nú møguleikan at spæla seg víðari í kappingini. Leikarar fara at gera alt teir kunnu fyri at koma víðari, og vóna vit at alt fer at ganga væl. Vit fara at heita á...
text: #000020
text: Christian Høgni dagsins maður móti KÍ
text: #000021
text: Tit valdu Christian Høgna Jacobsen, liðskipara og dupultan málskjútta til dagsins mann í dystinum móti KÍ seinasta leygardag. Vit vunnu 2-1 í einum sera lívligum og spennandi dysti í góðum summarveðri í Klaksvík. Christian Høgni skoraði útjavnandi málið uppá brotsspark, eftir at hann varð feldur í brotsteiginum. Og móti endanum av dystinum var hann hægstur...
text: #000022
text: NSÍ hevur í dag vunnið 9-0 á 07 Vestur í Vodafonekappingini. Okkara mál skutu: Klæmint (3), Christian Høgni (2), Einar, Jann Martin, Jens og Magnus. Frásøgn við Marner Pattinson: Teir fáu áskoðarirnir, sum høvdu leitað sær til dystin við Løkin í dag, fingu eina fótbóltsuppliving av teimum heilt stóru. Líkindini at spæla fótbólt vóru góð...
text: #000025
text: Hóast eitt tap uppá 2-1 á útivølli ímóti Dinamo Minsk, so kunnu okkara menn halda høvdinum høgt, nú teir byjra sína ferð heimaftur til Føroyar. Innsatsurin var heilt frammúr, og mennirnir stríddust sum svakir. Fantastiskt at síggja NSÌ liðið arbeiða so hart í dag. Vit koma afturum 1-0 beint áðrenn hálvleik, og stutt inn í...
text: #000028